**Ministru kabineta rīkojuma projekta “Par Ivetu Mietuli” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Pamatojoties uz Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu, anotācijas kopsavilkums nav jāaizpilda, jo projekts ir Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 73.3.apakšpunktā minētais tiesību akta projekts (Ministru kabineta rīkojuma projekts par amatpersonas kandidatūras apstiprināšanu). |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi Ministru kabineta rīkojuma projektu “Par Ivetu Mietuli” (turpmāk – projekts) saskaņā ar Augstskolu likuma 17.panta piektajā daļā noteikto, ka augstskolas ievēlēto rektoru apstiprina Ministru kabinets pēc augstskolas dibinātāja ierosinājuma. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Augstskolu likuma 17.panta septītā daļa nosaka, ka, ja rektors pēc paša vēlēšanās beidz pildīt amatu pirms termiņa beigām, kā arī tad, ja rektors tiek atcelts no amata, Ministru kabinets ieceļ augstskolas dibinātāja izvirzītu rektora vietas izpildītāju, kas pilda rektora pienākumus līdz jaunievēlētā rektora apstiprināšanai.  Ar Ministru kabineta 2018. gada 4. decembra rīkojumu Nr. 644 “Par Rēzeknes Tehnoloģiju akadēmijas rektora vietas izpildītāja iecelšanu” ekonomikas zinātņu doktore Iveta Mietule iecelta par akadēmijas rektora vietas izpildītāju.  Projekta tiesiskā regulējuma mērķis ir apstiprināt akadēmijas rektoru, lai nodrošinātu akadēmijas darbības nepārtrauktību, jo saskaņā ar Augstskolu likuma 17.panta pirmo daļu rektors ir augstskolas augstākā amatpersona, kas īsteno augstskolas vispārējo administratīvo vadību un bez īpaša pilnvarojuma pārstāv augstskolu. Rektors veic Augstskolu likuma 17.1 pantā uzskaitītās funkcijas. Augstskolas rektors atbild par augstskolas darbības atbilstību normatīvo aktu prasībām. Augstskolas rektors paraksta augstākās izglītības diplomus, sadarbības līgumus un visa veida administratīvos rīkojumus un dokumentus (piemēram, par algu izmaksu un nodokļu nomaksu).  Augstskolu likuma 17.panta otrā daļa nosaka, ka augstskolas satversmes sapulce rektoru ievēlē uz termiņu, kas nepārsniedz piecus gadus, ne vairāk kā divas reizes pēc kārtas, kā arī, ka augstskolas (izņemot universitātes) par rektoru ievēlē profesoru vai personu, kurai ir doktora grāds.  Rēzeknes Tehnoloģiju akadēmijas (turpmāk – akadēmija) Satversmes[[1]](#footnote-1) 13.punkts nosaka, ka akadēmijas rektoru ievēlē akadēmijas Satversmes sapulce uz pieciem gadiem, ne vairāk kā divas reizes pēc kārtas.  Akadēmija ar 2019.gada 5.februāra vēstuli Nr.7.8/590 informē ministriju, ka 2019.gada 29.janvārī akadēmijas Satversmes sapulce par akadēmijas rektori ir ievēlējusi profesori, ekonomikas zinātņu doktori Ivetu Mietuli un lūdz viņu virzīt apstiprināšanai Ministru kabinetā par akadēmijas rektori.  Saskaņā ar Valsts izglītības informācijas sistēmā (viis.lv) pieejamo informāciju Iveta Mietule ieņem profesora amatu akadēmijā kopš 2014.gada 25.jūnija. Ivetai Mietulei ir ekonomikas zinātņu doktora grāds (doktora diploma Nr.0237 Sērija D).  Akadēmijas Satversmes sapulces 2019.gada 29.janvāra sēdē piedalījās 53 akadēmijas Satversmes sapulces locekļi (no 60 pārstāvju kopskaita) un Iveta Mietule tika ievēlēta par rektori ar 41 balsīm “par” un 12 balsīm “pret”.  Ņemot vērā minēto, nepieciešams apstiprināt profesori, ekonomikas zinātņu doktori Ivetu Mietuli par akadēmijas rektori. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Akadēmijā nodarbinātie un studējošie. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildē iesaistās akadēmija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Izglītības un zinātnes ministre I.Šuplinska

Valsts sekretāre L.Lejiņa

Depkovska, 67047816

[Anita.Depkovska@izm.gov.lv](mailto:Anita.Depkovska@izm.gov.lv)

1. <https://likumi.lv/ta/id/278621-par-rezeknes-tehnologiju-akademijas-satversmi> [↑](#footnote-ref-1)